pythainlp/thai_wikipedia_clean_20230101 huggingface dataset:
จากหนังสือเรียนจาก ค.ศ. 1998 "Modern Thermodynamics" ของผู้ได้รับรางวัลโนเบลและศาสตราจารย์เคมี อีลยา ปรีโกจิน (Ilya Prigogine) มีอยู่ว่า: "เพราะการเคลื่อนที่ถูกอธิบายด้วยมโนคติเรื่องแรงแบบนิวตัน นักเคมีจึงต้องการมโนคติเรื่อง 'แรงขับเคลื่อน' ที่คล้ายกันสำหรับการเปลี่ยนแปลงทางเคมี ทำไมปฏิกิริยาทางเคมีถึงเกิดขึ้นและทำไมมันจึงหยุดที่จุดใดจุดหนึ่ง? นักเคมีเคยเรียก 'แรง' นั้นซึ่งก่อให้เกิดปฏิกิริยาเคมีว่าสัมพรรคภาพ แต่มันไม่มีนิยามที่ชัดเจน"
ตลอดช่วงคริสต์ศตวรรษที่ 18 มุมมองเด่นนำว่าด้วยความร้อนและแสงเป็นอย่างที่นำเสนอโดยไอแซก นิวตัน นามว่า "สมมุติฐานแบบนิวตัน" (Newtonian hypothesis) ซึ่งกล่าวว่าแสงและความร้อนเป็นสสารรูปแบบหนึ่งซึ่งถูกดึงดูดหรือขับไล่จากสสารรูปอื่น ๆ ด้วยแรงที่เป็นแนวเทียบกับแรงโน้มถ่วงหรือสัมพรรคภาพทางเคมี
ในคริสต์ศตวรรษที่ 19 นักเคมีชาวฝรั่งเศส มาร์เซอแล็ง แบร์เตอโล (Marcellin Berthelot) กับนักเคมีชาวเดนิช ยูลีอุส ทอมเซิน (Julius Thomsen) ได้พยายามหาปริมาณของสัมพรรคภาพด้วยความร้อนของปฏิกิริยา (standard enthalpy of reaction) หลังจากหาปริมาณของความร้อนของปฏิกิริยาของสารประกอบได้จำนวนมากแล้วใน ค.ศ. 1875 แบร์เตอโลได้เสนอ "หลักการงานสูงสุด" (principle of maximum work) ซึ่งกล่าวว่าการเปลี่ยนแปลงทางเคมีใด ๆ ซึ่งเกิดขึ้นโดยไร้การแทรกแซงจากพลังงานภายนอกจะมีแนวโน้มไปในทางการผลิตวัตถุหรือระบบของวัตถุซึ่งจะปลดปล่อยความร้อนออกมา
และนอกจากนั้นใน ค.ศ. 1780 อ็องตวน ลาวัวซีเย และปีแยร์-ซีมง ลาปลัส ได้วางรากฐานของอุณหเคมีผ่านการแสดงให้เห็นว่าความร้อนซึ่งถูกปล่อยออกมาในปฏิกิริยานั้นเท่ากับความร้อนซึ่งถูกดูดซับไปในปฏิกิริยาย้อนกลับ พวกเขายังได้ศึกษาถึงความร้อนจำเพาะและความร้อนแฝงของสารแต่ละชนิด กับปริมาณความร้อนซึ่งถูกปล่อยออกมาในการเผาไหม้ ในแนวเดียวกันเมื่อ ค.ศ. 1840 นักเคมีชาวสวิส แณร์แม็ง เฮ็สส์ (Germain Hess) ได้ก่อร่างของหลักการว่าวิวัฒนาการของความร้อนภายในปฏิกิริยานั้นจะเป็นเหมือนเดิมไม่ว่ากระบวนการจะเกิดขึ้นได้สำเร็จภายในขั้นเดียวหรือหลายขั้นตอน นี่เป็นที่รู้จักในนามว่ากฎของเฮ็สส์ (Hess's law) กฎของเฮ็สส์ถูกมองว่าเป็นผลพวงมาจากกฎทรงพลังงานไปพร้อมกับการมาถึงของทฤษฎีความร้อนเชิงกล (mechanical theory of heat) ในช่วงต้นคริสต์ศตวรรษที่ 19
บนฐานของมโนคติเหล่านี้และอื่น ๆ แบร์เตอโลกับทอมเซิน รวมทั้งคนอื่น ๆ ได้ถือเอาว่าความร้อนที่ถูกปล่อยออกมาในการก่อตัวสารประกอบนั้นคือปริมาณของสัมพรรคภาพหรือของงานซึ่งถูกกระทำโดยแรงทางเคมีต่าง ๆ ทว่ามุมมองนี้ไม่ได้ถูกต้องเสียทั้งหมด ในค.ศ. 1847 นักฟิสิกส์ชาวอังกฤษ เจมส์ จูล ได้แสดงนิทัศน์ว่าเขาสามารถทำให้น้ำมีอุณหภูมิสูงขึ้นได้ด้วยการปั่นใบพัดซึ่งวางอยู่ข้างในมัน จึงแสดงให้เห็นว่าความร้อนกับงานเชิงกลนั้นสมมูลหรือเป็นสัดส่วนกัน กล่าวคือ โดยประมาณ ข้อความนี้กลายเป็นที่รู้จักว่าสมมูลเชิงกลของความร้อน (mechanical equivalent of heat) และเป็นรูปแบบตั้งต้นของกฎข้อที่หนึ่งของอุณหพลศาสตร์.
กระทั่งค.ศ. 1865 นักฟิสิกส์ชาวเยอรมัน รูด็อล์ฟ เคลาซีอุส ได้แสดงให้เห็นว่าหลักสมมูลภาพนี้จะต้องถูกแก้ไข กล่าวคือความร้อนที่ได้มาจากปฏิกิริยาเผาไหม้ในเตาถ่านสามารถถูกนำมาใช้ต้มน้ำ แล้วความร้อนนี้ก็ถูกนำมาใช้ทำให้น้ำกลายเป็นไอน้ำ และจากนั้นก็ใช้พลังงานความดันสูงซึ่งเพิ่มพูนจากไอน้ำมาขับลูกสูบได้อีก ดังนั้นเราก็อาจให้เหตุผลแบบไร้เดียงสาได้ว่าความร้อนจากการเผาไหม้ของปฏิกิริยาเคมีในตอนแรกสามารถแปลงได้โดยสมบูรณ์ให้กลายเป็นงานขับเคลื่อนลูกสูบได้ ทว่าเคลาซีอุสได้แสดงให้เห็นว่าจะต้องพิจารณาถึงงานที่แต่ละโมเลกุลในวัตถุที่ทำงาน กล่าวคือโมเลกุลน้ำข้างในกระบอกสูบ ได้กระทำต่อกันและกันด้วยขณะที่เคลื่อนผ่านหรือแปลงจากขั้นหรือสภาวะหนึ่งของวัฎจักรของเครื่องจักรไปยังขั้นถัดไป อาทิจาก (formula_37) ไปยัง (formula_38) ในตอนแรกเคลาซีอุสเรียกสิ่งนี้ว่า "transformation content" (เนื้อหาของการแปลง) ของวัตถุนั้น และในภายหลังได้เปลี่ยนชื่อเป็นเอนโทรปี ฉะนั้นแล้ว ความร้อนซึ่งถูกใช้แปลงวัตถุทำงานของโมเลกุลจากสภาวะหนึ่งไปสภาวะถัดไปจะไม่สามารถถูกใช้ทำงานภายนอกได้ เช่นการผลักลูกสูบ เคลาซีอุสได้ให้นิยามของ "ความร้อนของการแปลง" (transformation heat) นี้เป็น formula_39
ในค.ศ. 1873 วิลลาร์ด กิบส์ (Willard Gibbs) ได้เผยแพร่งานชื่อว่า "A Method of Geometrical Representation of the Thermodynamic Properties of Substances by Means of Surfaces" ซึ่งในนั้นเขาได้นำเสนอเค้าโครงเบื้องต้นของหลักการของสมการใหม่ของเขาซึ่งสามารถคาดหรือประมาณการณ์แนวโน้มของกระบวนการทางธรรมชาติต่าง ๆ ซึ่งจะเกิดขึ้นตามมาเมื่อวัตถุหรือระบบใดถูกนำมาสัมผัสหากัน กิบส์สามารถกำหนดสภาวะสมดุลได้สามสภาวะ กล่าวคือ "เสถียรอย่างจำเป็น" (necessarily stable) "สะเทิน" (neutral) และ "ไม่เสถียร" (unstable) และกำหนดได้ว่าจะมีการเปลี่ยนแปลงเกิดขึ้นตามมาหรือไม่ จากการศึกษาปฏิสัมพันธ์ของสารเอกพันธุ์ที่สัมผัสกัน อาทิวัตถุต่าง ๆ ซึ่งประกอบไปด้วยส่วนที่เป็นของแข็ง ของเหลว และไอ และด้วยการใช้กราฟสามมิติปริมาตร-เอนโทรปี-พลังงานภายใน ต่อมาใน ค.ศ. 1876 กิบส์ได้พัฒนาต่อจากกรอบนี้ด้วยการนำเสนอแนวคิดเกี่ยวกับศักย์เคมี เพื่อพิจารณาร่วมด้วยถึงปฏิกิริยาเคมีและสภาวะของวัตถุต่าง ๆ ซึ่งแตกต่างกันทางเคมี กิบส์กล่าวสรุปผลลัพธ์ของเขาไว้ใน ค.ศ. 1873 ว่า:
ในคำอธิบายนี้ที่กิบส์ใช้ "ε" หมายถึงพลังงานภายในของวัตถุ "η" หมายถึงเอนโทรปีของวัตถุ และ "ν" คือปริมาตรของวัตถุ
ดังนั้นใน ค.ศ. 1882 หลังจากที่เคลาซีอุสและกิบส์ได้นำเสนอเหตุผลเหล่านี้แล้ว นักวิทยาศาสตร์ชาวเยอรมัน แฮร์มัน ฟ็อน เฮ็ล์มฮ็อลทซ์ ได้กล่าวแย้งกับสมมุติฐานของแบร์เตอโลและทอมเซินที่ว่าสัมพรรคภาพทางเคมีนั้นเป็นปริมาณของความร้อนของปฏิกิริยาของปฏิกิริยาเคมีบนฐานของหลักการงานสูงสุด ว่าสัมพรรคภาพนั้นไม่ใช่ความร้อนที่ถูกปล่อยออกมาในการก่อร่างของสารประกอบ แต่ว่ามันเป็นปริมาณมากที่สุดของงานซึ่งสามารถได้มาเมื่อปฏิกิริยานั้นเกิดขึ้นโดยผันกลับได้ อาทิงานทางไฟฟ้าข้างในเซลล์ที่ผันกลับได้ งานสูงสุดนั้นจึงถูกถือว่าเป็นการลดรูปของพลังงานอิสระ หรือที่ว่างอยู่ ของระบบ (พลังงานอิสระกิบส์ "G" ที่ "T" = ค่าคงที่, "P" = ค่าคงที่ หรือพลังงานอิสระเฮ็ล์มฮ็อลทซ์ "A" ที่ "T" = ค่าคงที่, "V" = ค่าคงที่) ในขณะที่ความร้อนที่ถูกปล่อยออกมานั้นมักเป็นปริมาณของการลดรูปของพลังงานทั้งหมดของระบบ (พลังงานภายใน) ดั้งนั้น "G" หรือ "A" จึงเป็นปริมาณของพลังงานที่เป็น “อิสระ” สำหรับงานภายใต้เงื่อนไขที่กำหนด
จนถึงจุดนี้ มุมมองทั่วไปมักจะเป็นดังว่า: “ปฏิกิริยาเคมีทั้งหมดจะขับเคลื่อนให้ระบบมายังสภาวะสมดุล ที่สัมพรรคภาพของปฏิกิริยาจะหายไป” กว่า 60 ต่อมา คำว่าสัมพรรคภาพนั้นถูกแทนที่ด้วยคำว่าพลังงานอิสระ นักประวัติศาสตร์เคมี เฮนรี เลสเตอร์ (Henry Leicester) กล่าวว่าตำราที่ทรงอิทธิพลจาก ค.ศ. 1923 ชื่อว่า "Thermodynamics and the Free Energy of Chemical Reactions" โดยกิลเบิร์ต เอ็น. ลิวอิส (Gilbert N. Lewis) และเมิร์ล แรนดัลล์ (Merle Randall) นำไปสู่การแทนที่คำว่า “สัมพรรคภาพ” ด้วยคำว่า “พลังงานอิสระ” ในส่วนมากของซีกโลกที่พูดภาษาอังกฤษ
พลังงานเสรีทางอุณหพลศาสตร์
Thermodynamic free energy
วิกฤตรัฐบาลสหราชอาณาจักร พ.ศ. 2565
อาจหมายถึง:
วิกฤตรัฐบาลสหราชอาณาจักร ตุลาคม พ.ศ. 2565
ในเดือนกันยายนและตุลาคม 2022 ในสมัยนายกรัฐมนตรีของลิซ ทรัสส์ รัฐบาลสหราชอาณาจักรภายใต้การนำของพรรคอนุรักษนิยม ต้องเผชิญกับวิกฤตการณ์รัฐบาล วิกฤตได้เริ่มขึ้นหลังการประกาศงบประมาณแผ่นดินฉบับย่อแห่งสหราชอาณาจักร ในวันที่ 23 กันยายน 2022 ซึ่งได้รับเสียงตอบรับในทางลบอย่างหนักจากตลาดการเงินโลก และนำไปสู่การปลดควาซี ควาร์เทง ออกจากตำแหน่งรัฐมนตรีว่าการกระทรวงการคลังในวันที่ 14 ตุลาคม ในวันถัดจากนั้นมา นายกรัฐมนตรีลิซ ทรัสส์ ตกอยู่ภายใต้แรงกดดันอย่างหนักให้ถอนองค์ประกอบเพิ่มเติมออกจากงบประมาณแผ่นดินฉบับย่อเพื่อตอบสนองความต้องการของตลาด ต่อมา เจริมี ฮันต์ ได้รับการแต่งตั้งเป็นรัฐมนตรีว่าการกระทรวงการคลังแทนเพื่อเพิ่มเสถียรภาพทางการเงินและการเมือง เมื่อถึงวันที่ 17 ตุลาคม ก็มีสมาชิกรัฐสภาห้าคนแล้วที่ได้เรียกร้องให้ทรัสส์ลงจากตำแหน่ง
ในวันที่ 19 ตุลาคม ซูเอลลา แบรเวอร์มัน ลาออกจากตำแหน่งรัฐมนตรีว่าการกระทรวงมหาดไทยเนื่องจากได้ละเมิดจรรยาบรรณรัฐมนตรีในทางเทคนิค หลังความไม่ลงรอยกันกับทรัสส์ในประเด็นการปฏิรูประบบการรับผู้ย้ายถิ่นเข้า การลาออกของแบรเวอร์มันต่อมาได้นำมาสู่การวิจารณ์ทรัสส์อย่างหนัก ในเย็นวันนั้น สมาชิกรัฐสภามีกำหนดการลงคะแนนเสียงในญัตติที่พรรคแรงงานเสนอเพื่ออภิปรายเกี่ยวกับการห้ามการขุดเจาะปิโตรเลียมด้วยเทคนิคการขยายรอยแตกด้วยน้ำ (hydrofracking) ในสหราชอาณาจักร รัฐบาลคัดค้านญัตติดังกล่าว การลงคะแนนเสียงก่อให้เกิดความสับสนในหมู่สมาชิกรัฐสภาจากพรรคอนุรักษนิยมซึ่งไม่แน่ใจว่าการลงคะแนนดังกล่าวถือเป็นการลงมติไม่ไว้วางใจรัฐบาลหรือไม่ หรือไม่แน่ใจว่าหัวหน้าวิปและรองหัวหน้าวิปได้ลาออกไปแล้วหรือยัง นอกจากนี้ยังมีข้อกล่าวหาว่าสมาชิกพรรคอนุรักษนิยมบางคนใช้กำลังข่มเหงเพื่อนร่วมพรรคระหว่างการวิ่งเต้นเพื่อลงคะแนนเสียง
ในวันที่ 20 ตุลาคม ทรัสส์ประกาศว่าเธอจะลาออกจากตำแหน่ง แต่จะยังคงอยู่ในตำแหน่งจนกว่าพรรคอนุรักษนิยมจะสามารถเลือกผู้นำคนใหม่มาสืบทอดเธอได้ การเลือกตั้งผู้นำพรรคจะมีขึ้นและคาดว่าจะทราบผลในวันที่ 28 ตุลาคม ทรัสส์ดำรงตำแหน่งมาแล้ว 45 วัน และเชื่อกันว่าเมื่อเธอลงจากตำแหน่ง เธอจะเป็นนายกรัฐมนตรีที่ดำรงตำแหน่งรวมแล้วสั้นที่สุดในประวัติศาสตร์สหราชอาณาจักร โดย ดยุกที่หนึ่งแห่งเวลิงตัน อาร์เธอร์ เวลเลสลี ดำรงตำแหน่งนายกรัฐมนตรีในวาระที่สองเพียง 23 วัน แต่ในวาระแรก เขาดำรงตำแหน่งถึง 2 ปี 233 วัน นอกจากนี้การลงจากตำแหน่งนี้จะเป็นการลาออกของนายกรัฐมนตรีครั้งแรกในรัชสมัยของสมเด็จพระเจ้าชาลส์ที่ 3
October 2022 United Kingdom government crisis
ความตกลงทีเดอ
ความตกลงทีเดอ  เป็นความตกลงทางการเมืองของพรรคในรัฐสภาสวีเดนจากกลุ่มพรรคฝ่ายขวา (ได้แก่ พรรคประชาธิปัตย์สวีเดน พรรคสายกลาง พรรคประชาธิปัตย์คริสเตียน และพรรคเสรีนิยม) เพื่อแต่งตั้งอุล์ฟ คริสเตอช็อน จากพรรคสายกลาง เป็นนายกรัฐมนตรีสวีเดน และจัดตั้งคณะรัฐมนตรีชุดคริสเตอช็อนเป็นรัฐบาลสวีเดน หลังการเลือกตั้งทั่วไปในปี 2022 ชื่อของความตกลงมาจากชื่อของสถานที่ที่จัดการเจรจา คือ ปราสาททีเดอ ในเทศมณฑลเว็สต์มันลันด์
Tidö Agreement
วอลเดน 7
วอลเดน 7 (อักษรโรมัน: Walden 7) เป็นอาคารอะพาร์ตเมนต์แห่งหนึ่ง ผลงานออกแบบของบริษัทริการ์ดูบูฟิลย์ตาเยร์เดอาร์กิเตกตูรา ตั้งอยู่ในเมืองซันฌุสต์ดัซแบร์น ใกล้กับบาร์เซโลนา ประเทศสเปน สร้างเสร็จในปี 1975 โดยได้รับแรงบันดาลใจมาจากนวนิยายเรื่อง "วอลเดนทู" ของ บี. เอฟ. สกินเนอร์ ซึ่งเล่าเรื่องของชุมชนยูโทเปียและอ้างอิงนวนิยายเรื่อง "วอลเดน" ของเฮนรี เดวิด ทอโร อีกทอดหนึ่ง วอลเดน 7 เป็นที่รู้จักดีจากการใช้มอดูล (module) เพื่อสร้างห้องอะพาร์ตเมนต์และพื้นที่สาธารณะของชุมชนมากมาย
โครงการเดิมทีประกอบด้วยห้องพักอาศัยจำนวน 446 หน่วย ด้วยงบประมาณที่ต่ำกว่างบประมาณมาตรฐานสำหรับการอุดหนุนที่อยู่อาศัยผู้มีรายได้น้อยในเวลานั้น เดิมทีมีแผนจะสร้างบล็อกคล้ายกันนี้รวม 5 บล็อก อาคารประกอบด้วย 18 หอที่แยกกันที่ฐาน จากนั้นจึงมีส่วนโค้งที่เชื่อมเข้ากับหอที่อยู่ใกล้กัน ซึ่งมีผู้บรรยายไว้ว่าเป็น "เขาวงกตแนวตั้ง ที่มีลานภายใน 7 ลานเชื่อมต่อกันอยู่"
วัดไทรอารีรักษ์
วัดไทรอารีรักษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลโพธาราม อำเภอโพธาราม จังหวัดราชบุรี
จากใบเสมาของวัดซึ่งเป็นหินทรายแดงแผ่นย่อม ๆ กำหนดอายุได้ในสมัยอยุธยาตอนปลาย เข้าใจว่าเดิมเป็นวัดร้าง ต่อมาชาวมอญที่อพยพมาจากพม่าได้เดินทางมาถึงวัดนี้ซึ่งมีวิหารตั้งอยู่แต่เดิมแล้วจึงได้บูรณปฏิสังขรณ์ ทำให้สันนิษฐานว่าวัดนี้อาจจะมีอายุตั้งแต่ปลายกรุงศรีอยุธยา แต่อุโบสถได้มาสร้างใหม่ในราวพระบาทสมเด็จพระจุลจอมเกล้าเจ้าอยู่หัว สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2353 ได้รับพระราชทานวิสุงคามสีมาเมื่อ พ.ศ. 2360
อุโบสถก่ออิฐถือปูน สร้างอย่างท้องถิ่นภาคกลาง หลังคาเครื่องไม้มุงกระเบื้อง ด้านหน้าและด้านหลังมีมุขลดด้านละ 1 ห้อง ช่อฟ้าใบระกาปูนปั้นประดับกระจก หน้าบันตกแต่งด้วยปูนปั้นลายพันธุ์พฤกษา
ภายในอุโบสถมีการเขียนภาพจิตรกรรมฝาผนังทั้งสี่ด้านภายใน ซึ่งเป็นภาพจิตรกรรมไทยประเพณี แต่แสดงภาพแนวตะวันตก เช่น เครื่องแต่งกายของผู้คน อาคารสถาปัตยกรรมต่าง ๆ มีภาพพระอดีตพระพุทธเจ้า เขียนเป็นภาพพุทธประวัติ ตอนแห่พระบรมศพโดยมีหีบศพแบบมอญที่เรียกว่า "ลุ้ง" ตั้งอยู่ในราชรถ ตอนหนึ่งเป็นการละเล่นในงานถวายเพลิงพระบรมศพของพระพุทธเจ้า เห็นชายนุ่งผ้าโจงกระเบน สวมเสื้อราชปะแตน ใส่หมวก ถือไม้เท้า (มีหนวดด้วย) มีชาวมอญนุ่งโสล่ง แต่ใส่เสื้อราชปะแตนและสวมหมวก สตรีชาวมอญมีผ้าคาดอก คล้องสไบ มีทั้งชาวจีน กระเหรี่ยง จนถึงชาวไทยแต่งแบบฝรั่ง และมีการเชิดหน้าใหญ่หนังตะลุง
รอบอุโบสถมีเจดีย์ย่อมุมไม้สิบสองในกำแพงแก้ว ทรงเป็นแบบพื้นบ้าน นอกกำแพงแก้วมีเจดีย์ใส่กระดูก มีทั้งทรงระฆังและทรงอื่น ๆ ที่ดูคล้ายธาตุลาวด้วย คงจะเป็นที่บรรจุอัฐิของชาวลาวที่อยู่ในชุมชนมอญนี้
วิหารมีศิลปะลาว ภายในวิหารมีเก๋งจีนขนาดใหญ่ สร้างเป็นมณฑปครอบรอยพระพุทธบาทโลหะซึ่งมีรอยสนิม คาดว่าคงเคยอยู่กลางแจ้งมาก่อน
วัดเขาวัง (จังหวัดราชบุรี)
วัดเขาวัง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี
วัดเขาวังตั้งอยู่บนเขาวังเดิมซึ่งชื่อว่า "เขาสัตตนาถ" เพราะ เป็นที่อยู่อาศัยของสัตว์หลายชนิด อาทิ เก้ง กวาง ลิง ฯลฯ ที่เขาสัตตนาถเดิมมีวัดอยู่วัดหนึ่งอยู่ตรงเชิงเขาด้านทิศตะวันออก แต่ร้างมานาน มีการบันทึกไว้ว่าเป็นวัดที่สร้างขึ้นโดยสมเด็จพระเจ้ากรุงธนบุรี และทรงโปรดฯ ให้ยกกระบัตรเมืองราชบุรีเป็นผู้อำนวยการสร้าง เพื่อเป็นอนุสรณ์ที่พระองค์พร้อมด้วยสมเด็จเจ้าพระยามหากษัตริย์ศึก ได้ทรงยกกองทัพที่ตีกองทัพพม่า และพระราชทานนามวัดนี้ว่า "วัดเขาสัตตนาถ"
ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ทรงโปรดฯ ให้สร้างพระราชวังขนาดเล็กบนเขานี้ และไม่ปรากฏว่าได้รับพระราชทานนามอย่างใดไว้ ชาวเมืองราชบุรีเรียกกันแต่เพียงว่า "เขาวัง" พระบาทสมเด็จพระจุลจอมเกล้าเจ้าอยู่หัวมาประทับที่พระราชวังแห่งนี้เพียงครั้งเดียว พระบาทสมเด็จพระมงกุฎเกล้าเจ้าอยู่หัว ก็ไม่ทรงโปรดและมิได้เสด็จไปประพาสเลย พระราชวังนี้จึงถูกทิ้งร้างอยู่ตลอดรัชกาล ในสมัยพระบาทสมเด็จพระปกเกล้าเจ้าอยู่หัว พระราชวังกลายสภาพเป็นป่ารกชัฏเป็นที่อาศัยของสัตว์ป่านานาชนิด
จนถึง พ.ศ. 2467 พระครูพรหมสมาจารและพระครูภาวนานิเทศก์ ได้เดินทางปฏิบัติธุดงค์วัตรมาถึง ณ เขาวัง เห็นว่าเหมาะแก่การปฏิบัติธรรม ได้บูรณะขึ้นใหม่ ต่อมาเมื่อวันที่ 28 กุมภาพันธ์ พ.ศ. 2471 พระครูพรหมสมาจารได้มอบหมายให้หลวงสวรรค์เทพกิจ คหบดีของเมืองราชบุรี กับพระยาอรรถกวี สุนทร ข้าหลวงประจำจังหวัดราชบุรี ทำการยื่นเรื่องขอพระราชทานพระราชวังกับกับภูเขาสัตตนาถให้เป็นที่ธรณีสงฆ์เหมือนดังเดิม พระครูพรหมสมาจารจึงได้ทำการรื้อพระราชวังที่ประทับเฉพาะส่วนที่ชำรุดทรุดโทรม แล้วต่อเติมกำแพงผนังโดยเสริมคอนกรีตจากกำแพงผนังพระราชวังเดิม สร้างเป็นพระอุโบสถ โดยเทคอนกรีตทั้งหลัง มุงด้วยกระเบื้องเคลือบ ติดช่อฟ้า ใบระกา ลงรักปิดทอง ติดกระจก โดยได้รับพระราชทานวิสุงคามสีมา เมื่อวันที่ 22 เมษายน พ.ศ. 2473 และดำเนินการก่อสร้างแล้วเสร็จ เมื่อ พ.ศ. 2475
ปาปริก้า
วัดวิสุทธิประดิษฐาราม
วัดวิสุทธิประดิษฐาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลทุ่งควาย อำเภอเปนดัง รัฐเกอดะฮ์ ประเทศมาเลเซีย ปัจจุบันมีพระราชมงคลศีลคุณ (ช้อย อติพโล) ดำรงตำแหน่งเจ้าอาวาส
วัดวิสุทธิประดิษฐาราม หรือ วัดปลายระไม เป็นวัดประจำหมู่บ้านปลายระไม ตั้งอยู่ฝั่งตะวันออกของถนนใหญ่ค่อนไปทางเหนือของหมู่บ้าน วัดปลายระไมน่าจะมีอายุมากกว่า 100 ปี มีอาคารโบราณ 2 หลัง หลังหนึ่งเป็นศาลาการเปรียญเก่า (รื้อแล้ว) อีกหลังเป็นกุฏิ ภายในกุฏิเก่ามีพระพุทธรูปโบราณซึ่งชาวบ้านนับถือว่าเป็นทวดประจำวัด ตำนานเล่าว่าทวดศักดิ์สิทธิ์เดิมเคยเป็นเจ้าเมือง มีบริเวณ 4 ตน
กลางลานวัดมีเสาไม้สูงมากต้นหนึ่งตั้งอยู่ เสานี้ใช้แขวนธงเพื่อแสดงให้คนทราบจากที่ไกลว่าบริเวณนี้เป็นที่ตั้งวัด เนื่องจากสมัยก่อนยังไม่มีการสร้างกำแพงหรือซุ้มประตูเพื่อบอกอาณาเขตของวัด บริเวณวัดมีโรงเรียนภาษาไทยวัดวิสุทธิประดิษฐาราม ประกอบด้วยอาคารเรียนก่ออิฐถือปูนขนาด 2 ชั้น 1 หลัง
มัสยิดใหญ่แห่งสุมาตราตะวันตก
มัสยิดใหญ่แห่งสุมาตราตะวันตก  เป็นมัสยิดในตำบลปาดังเหนือ นครปาดัง จังหวัดสุมาตราตะวันตก ประเทศอินโดนีเซีย ถือเป็นมัสยิดที่ใหญ่ที่สุดของจังหวัด และใหญ่ที่สุดเป็นอันดับสองของเกาะสุมาตรา มีขนาดเนื้อที่ 40,343 ตารางเมตร
กามาวัน เฟาซี ผู้ว่าการจังหวัดสุมาตราตะวันตก วางศิลาฤกษ์ในปี 2007
การก่อสร้างกินระยะเวลายาวนานเนื่องจากปัญหาเรื่องงบประมาณ กระทั่งในปี 2009 รัฐบาลซาอุดีอาระเบียได้สนับสนุนเงินจำนวน 50 ล้านดอลลาร์สหรัฐ เพื่อสร้างมัสยิด อย่างไรก็ตามเงินอุดหนุนนี้มาในเวลาเดียวกับเหตุแผ่นดินไหวในปี 2009 จึงจัดสรรเงินจำนวนนี้ไปใช้สำหรับการบรรเทาสาธารณภัยที่เกิดขึ้นแทน ในปี 2014 รัฐบาลตุรกีได้มอบพรมตุรกีจำนวนหนึ่งให้แก่มัสยิดได้ใช้
ละหมาดครั้งแรกในมัสยิดมีขึ้นในปี 2014
มัสยิดเป็นผลงานออกแบบของรีซัล มุซลีมิน สถาปนิกท้องถิ่นซึ่งชนะการประกวดออกแบบนี้ในปี 2007 จากผู้เข้าประกวด 323 คนจากทั่วโลก
ลักษณะของมัสยิดเป็นรูปแบบร่วมสมัยที่ดัดแปลงมาจากหลังคาของบ้านพื้นถิ่นมีนังกาเบา รูปร่างของหลังคายังเป็นสัญลักษณ์หมายถึงผ้าที่ผู้นำเผ่าพงศ์ทั้งสี่แห่งเผ่ากุร็อยช์ถือไว้แต่ละมุมเพื่อยกศิลาดำไปยังสถานที่ปัจจุบันในนครมักกะฮ์
อาคารมีสามชั้น โถงละหมาดหลักอยู่ที่ชั้นสอง และสามารถจุคนได้ถึง 20,000 คน
Grand Mosque of West Sumatra
ถ้ำโกเม
ถ้ำโกเม  เป็นหมู่ที่อยู่อาศัยในถ้ำ สร้างขึ้นจากดินเหนียว ตั้งอยู่ในเขตเบรียา ประเทศเลโซโท ห่างจากเตยาเตยาเนงไปทางตะวันออกราว 25 กิโลเมตร ถ้ำเหล่านี้ได้รับการขึ้นทะเบียนแหล่งมรดกแห่งชาติของเลโซโท และลูกหลานของผู้สร้างถ้ำเหล่านี้ยังคงอาศัยอยู่ที่นี่ในปัจจุบัน
ถ้ำสร้างขึ้นและได้รับการคุ้มครองโดยหัวหน้าเตเลกาแห่งเผ่าบาซียา (Chief Teleka of The Basia (cat) Clan) ในต้นศตวรรษที่ 19 เป้าหมายหลักในการสร้างที่อยู่อาศัยในถ้ำเช่นนี้เป็นไปเพื่อหลีกหนีคู่ต่อสู้ในช่วงภัยแล้งในสมัยศตวรรษที่ 18 ชื่อโกเมมาจากตระกูลโกเม (Kome family) ในเผ่าบาซียา (Basia tribe) ซึ่งเป็นผู้อยู่อาศัยกลุ่มแรกของถ้ำ
Kome Caves
แกรนด์พรินซ์โฮเทลอากาซากะ
แกรนด์พรินซ์โฮเทลอากาซากะ  เป็นโรงแรมหรูในเขตชิโยดะ โตเกียว ประเทศญี่ปุ่น หลังการทุบทำลายเสร็จสิ้นไปในปี 2013 พื้นที่ปัจจุบันของโรงแรมเป็นโครงการพัฒนาแบบผสมชื่อ โตเกียวการ์เดนเทอร์เรส
โรงแรมเป็นผลงานออกแบบของสถาปนิกเค็นโซ ทังเงะ และเป็นที่รู้จักดีจาก "ด้านหน้ารูปฟันเลื่อยที่เป็นเอกลักษณ์" (distinctive saw-toothed facade) หลังปิดทำการ โรงแรมได้กลายมาเป็นที่รู้จักจากกระบวนการทุบอาคารที่ค่อย ๆ ทำจากบนลงล่าง ทำให้เหมือนตึกค่อย ๆ หดสั้นลง
โรงแรมปิดทำการในเดือนมีนาคมปี 2011 เนื่องจากไม่สามารถสู้การแข่งขันในธุรกิจโรงแรมได้ กระนั้นหลัจากเหตุแผ่นดินไหวและสึนามิปี 2011 ก็ได้เปิดใช้โรงแรมเป็นศูนย์พักพิงชั่วคราวให้กับผู้อพยพจากฟูกูชิมะ
ชั้นบนของโรงแรมถูกใช้งานเป็นที่ทำการในการทำลายโรงแรม ชั้นแต่ละชั้นค่อย ๆ ถูกทำลายไล่ลงมาจากข้างบน ทำให้ตึกเตี้ยลงทีละชั้น โดยในเดือนกุมภาพันธ์ 2013 ตึกได้เตี้ยลงไปแล้วมากกว่า 30 เมตร มีการนำเทคนิคการเบรกโดยจ่ายพลังงานคืน (regenerative braking) มาใช้กับปั้นจั่นเพื่อยกชิ้นส่วนที่ทำลายเป็นชิ้นแล้วลงไปยังพื้นชั้นล่างสุด การทำเช่นนี้ยังช่วยสร้างกระแสไฟฟ้าที่นำกลับมาใช้หมุนเวียนในการทำลายอาคารต่อ
เดอะไลน์
เดอะไลน์  เป็นเมืองอัจฉริยะเชิงเส้นที่ถูกนำเสนอในประเทศซาอุดิอาระเบียในเมืองนีโอม แคว้นตะบูก ซึ่งกำลังอยู่ในระหว่างการก่อสร้าง โดยได้รับการออกแบบให้ไม่มีรถยนต์ ถนน หรือการปล่อยก๊าซคาร์บอนไดออกไซด์ เมืองที่มีความยาว 170 กิโลเมตร (110 ไมล์) นี้เป็นส่วนหนึ่งของโครงการซาอุดิวิชัน 2030 ซึ่งซาอุดิอาระเบียอ้างว่าจะสร้างงาน 380,000 ตำแหน่งและเพิ่มมูลค่า 48,000 ล้านเหรียญสหรัฐให้กับจีดีพีของประเทศ เดอะไลน์จะเป็นการพัฒนาโครงการครั้งแรกในนีโอม ซึ่งเป็นเมืองที่วางแผนไว้ด้วยมูลค่า 5 แสนล้านเหรียญ แผนของเมืองคาดว่าจะมีประชากร 9 ล้านคน
โกปาเดลเรย์ ฤดูกาล 2022–23
โกปาเดลเรย์ ฤดูกาล 2022–23 เป็นการแข่งขันฟุตบอลโกปาเดลเรย์ครั้งที่ 121 (รวมถึงสองฤดูกาลแรกที่มีการแข่งขันเพียงสองทีม) ผู้ชนะจะได้ผ่านเข้าไปลงเล่นใน ยูฟ่ายูโรปาลีก ฤดูกาล 2023–24 โดยทั้งผู้ชนะและรองชนะเลิศจะได้ผ่านเข้าไปลงเล่นใน ซูเปร์โกปาเดเอสปัญญา ฤดูกาล 2023–24.
เรอัลเบติส คือแชมป์เก่าจากฤดูกาลที่ผ่านมา หลังสามารถเอาชนะ ในนัดชิงชนะเลิศ ที่ลาการ์ตูฆา.
ตารางและรูปแบบการแข่งขัน.
ในช่วงฤดูร้อน ค.ศ. 2022 ราชสหพันธ์ฟุตบอลสเปนได้ปล่อยปฏิทินการแข่งขันและได้รับการยืนยันรูปแบบการแข่งขันของฤดูกาลที่ผ่านมาจะยังคงอยู่.
ทีมที่เข้าร่วม.
ทีมด้านล่างนี้คือได้เข้าร่วมสำหรับการแข่งขัน. ไม่รวมทีมสำรอง.
รอบเบื้องต้น.
แต่ละทีมจะถูกจัดอยู่ในสี่กลุ่มตามเกณฑ์ทางภูมิศาสตร์.
รอบแรก.
รอบแรกจะลงเล่นโดย 110 จาก 115 ทีมที่เข้าร่วมทั้งหมด, ยกเว้นสี่ผู้เข้าร่วมใน ซูเปร์โกปาเดเอสปัญญา และ แชมป์ ปรีเมรา แอร์เอฟแอเอฟ, สิบทีมชนะเลิศจากรอบเบื้องต้นที่ผ่านมาจะถูกจับคู่กับสิบทีมจาก ลาลิกา. สี่ผู้ผ่านเข้ารอบรองชนะเลิศของ โกปาเฟเดราซิโอน จะถูกจับสลากกับสี่ทีมอื่นๆ จากลาลิกา, และสองทีมสุดท้ายจากทีมลาลิกา จะถูกจับสลากกับทีมที่มาจาก เตร์เซรา แอร์เอฟแอเอฟ. ห้าทีมสุดท้ายที่มาจาก เซกุนดา แอร์เอฟแอเอฟ จะเป็นการจับคู่กับห้าทีม เซกุนดา ดิบิซิโอน. สิบห้าทีมสุดท้ายที่มาจาก เซกุนดาดิบิซิโอน จะเป็นการจับคู่กับสิบห้าทีมที่มาจาก เซกุนดา แอร์เอฟแอเอฟ. ในที่สุด, สิบเก้าทีมจาก เซกุนดาดิบิซิโอน แอร์เอฟแอเอฟ จะจับคู่กับสิบเก้าทีมจาก ปรีเมรา แอร์เอฟแอเอฟ.
ทั้งหมด 55 เกมที่จะลงเล่นตั้งแต่วันที่ 12 ถึง 13 พฤศจิกายน ค.ศ. 2022.
การจับสลากได้จัดขึ้นเมื่อวันที่ 24 ตุลาคม ค.ศ. 2022. แต่ละทีมจะถูกแบ่งอยู่ในเจ็ดโถ.
ลู้ก อิชิคาวะ พลาวเดน
ลู้ก อิชิคาวะ พลาวเดน ; เกิด 13 กันยายน ค.ศ. 1995) เป็นนายแบบและนักแสดงชาวญี่ปุ่น-อเมริกันที่อาศัยอยู่ในประเทศไทย เขามีชื่อเสียงจากบทบาทนำในภาพยนตร์ฉบับคนแสดงเรื่อง "อันดีฟีทเตด" (2021) และละครโทรทัศน์เรื่อง "นายคะอย่ามาอ่อย" (2021) และ "มายเดียร์โอโนแวน" (2022)
ลู้กเกิดเมื่อวันที่ 13 กันยายน ค.ศ. 1995 ที่รัฐเพนซิลเวเนีย สหรัฐ เขาเติบโตขึ้นมาในสหรัฐ จบการศึกษาจาก โรงเรียนสเตตคอลเลจเอเรีย ในเพนซิลเวเนีย เขาสำเร็จการศึกษาจากมหาวิทยาลัยจอร์จวอชิงตัน วิทยาลัยศิลปศาสตร์และวิทยาศาสตร์โคลัมเบีย และปริญญาตรีสาขาคณิตศาสตร์และสถิติในปี พ.ศ. 2560
เขากำลังจะกลับไปศึกษาต่อในระดับปริญญาโทในสหรัฐแต่มีโอกาสเป็นนายแบบก่อน เขาเริ่มต้นอาชีพนายแบบครั้งแรกในประเทศไทย โดยเริ่มต้นเป็นนายแบบเพียงสามเดือนแต่หลังจากนั้นก้มีงานการแสดงเพิ่มเข้ามาด้วย
Luke Ishikawa Plowden
FIVB Senior World Rankings
ข้อตกลงทือเดอ
วิโอลา เดวิส
สุนัขจิ้งจอกกับองุ่นเปรี้ยว
สุนัขจิ้งจอกกับองุ่นเปรี้ยว  เป็นนิทานอีสป เรื่องที่ 15 ตาม Perry Index การบรรยายในต้นฉบับเป็นไปอย่างรวบรัดและเรื่องที่นำไปเล่าต่อกันก็มักเป็นเรื่องสั้นกระชับเช่นกัน เนื้อเรื่องกล่าวถึงสุนัขจิ้งจอกตัวหนึ่งพยายามจะกินองุ่นจากพวกที่อยู่สูงเกินจะปีนถึง แทนที่จะยอมรับความพ่ายแพ้ สุนัขกลับกล่าวว่าองุ่นเหล่านั้นไม่เป็นที่พึงปรารถนา สำนวนที่ว่า องุ่นเปรี้ยว  จึงมีที่มาจากนิทานเรื่องนี้
นิทาน.
นิทานเรื่องสุนัขจิ้งจอกกับองุ่นเปรี้ยวเป็นนิทานที่มีสัตว์เพียงตัวเดียวเป็นตัวเอกของเรื่อง
มีฉบับภาษากรีกหลายฉบับและฉบับภาษาละตินเพียงฉบับเดียวโดย Phaedrus (IV.3) ซึ่งสั้นและได้ใจความ
ในฉบับของ La Fontaine's Fables นักวิจารณ์ได้เน้นการแดกดันในบรรทัดสุดท้าย "Better, I think, than an embittered whine".
สำนวนที่คล้ายกันในภาษาอื่นมีในยุโรปและเอเชีย บางโดยบางครั้งกล่าวถึงผลไม้ชนิดอื่น ในช่วงคริสต์ศตวรรษที่ 12 Peter Abelard กล่าวว่าฉบับที่สุนัขจิ้งจอกต้องการผลเชอร์รี่กลายเป็นสำนวน ซึ่งได้รับการบันทึกไว้ในศตวรรษเดียวกันโดยนักประพันธ์ Aimeric de Peguilhan ในฉบับของสแกนดิเนเวียสุนัขจิ้งจอกได้กล่าวถึง rowanberies เนื่องจากองุ่นไม่เป็นผลไม้ที่พบได้ในภูมิอากาศของประเทศทางเหนือของยุโรป ในภาษารัสเซียมีสองสำนวนจากคำแปลต้นฉบับ La Fontaine โดย Ivan Krylov องุ่นเป็นสีเขียว "Green are the grapes" (Зелен виноград) เป็นการตอบสนองต่อการด้อยค่า ส่วนคำแปลก่อนหน้าโดย Krylov ตาอาจมองเห็นแต่ฟันอาจไม่รู้รส "Eye may see but tooth not taste" (Хоть видит око, да зуб неймет) กลายเป็นสำนวน
ความไม่ลงรอยกันทางประชาน.
แทนที่จะยอมรับความล้มเหลวว่ากระโดดเอาพวงองุ่นไม่ได้ สุนัขจิ้งจอกกลับให้เหตุผลว่าองุ่นไม่อร่อย
ผู้วิจารณ์ท่านหนึ่งจึงยกเรื่องนี้ว่า เป็นตัวอย่างของความไม่ลงรอยกันทางประชาน
สุนัขจิ้งจอกพยายามดำรงแนวคิดที่เข้ากันไม่ได้สองเรื่อง คือความต้องการกับความผิดหวัง ไว้ในใจพร้อม ๆ กัน
ในตอนท้ายของนิทาน สุนัขจิ้งจอกจึงกล่าวคำดูแคลนที่ด้อยค่าเพื่อลดความไม่ลงรอยดังกล่าว
นักปรัชญาที่มหาวิทยาลัยโคลัมเบีย จอน เอลส์เตอร์ จึงเรียกพฤติกรรมทางความคิดนี้ว่า "การเกิดความชอบแบบปรับตัวได้" (adaptive preference formation)
รายชื่อผลงานเพลงของเอ็กโซ
รายชื่อผลงานเพลงของวงเอพิงก์
รายชื่อผลงานของไอยู
เซลา เกีย
มาร์เซลา มารี เดลา ครูซ เกีย (เกิด 28 เมษายน พ.ศ. 2543), หรือที่เรียกว่า เซลาเกีย,เป็นนักร้องและนักแสดงชาวฟิลิปปินส์ภายใต้ Star Magic และ เอบีเอส-ซีบีเอ็น เธอคืออดีตสมาชิกของกลุ่มไอดอลสาวฟิลิปปินส์เอ็มเอ็นแอลโฟร์ตีเอต. หลังจากสำเร็จการศึกษา เธอเซ็นสัญญาพิเศษกับ Star Magic ในประวัติศาสตร์ "Black Pen Day" เมื่อวันที่ 19 มิถุนายน 2564 ตั้งแต่นั้นมาเซลาก็มีอาชีพร้องเพลงและการแสดงต่อ
2560–2563: เอ็มเอ็นแอลโฟร์ตีเอต.
เซลา เกิดที่ Laguna, ฟิลิปปินส์. เมื่ออายุได้ 17 ปี เธอได้เข้าเป็นสมาชิกรุ่นแรกของ เอ็มเอ็นแอลโฟร์ตีเอต ซึ่งประกอบด้วยสมาชิก 48 คน และเปิดตัวเมื่อเดือนเมษายน 2561
ในปี 2560 เสลาได้ส่งคลิปออดิชั่นออนไลน์เพื่อค้นหาสมาชิกของกลุ่มน้อง [[เอเคบีโฟร์ตีเอต] ของ [[เอเคบีโฟร์ตีเอต]]'s Filipino เอ็มเอ็นแอลโฟร์ตีเอต จากผู้สมัครที่เข้าร่วมทั้งหมด 4,134 คน เธอเป็นหนึ่งใน 200 สาวที่ผ่านการคัดเลือกรอบแรกซึ่งประกาศเมื่อ "It's Showtime" ในเดือนมกราคม 2561 ที่ผ่านมา  เธออยู่ในอันดับที่สามในการเลือกตั้งทั่วไปของเอ็มเอ็นแอลโฟร์ตีเอต ฉบับพิมพ์ครั้งแรก ส่งผลให้เธอเป็นนักแสดงแนวหน้าในซิงเกิลเปิดตัวของกลุ่ม"[[Aitakatta|Aitakatta - Gustong Makita]]", หนึ่งเดือนต่อมา เธอได้รับเลือกให้เป็นหนึ่งในสมาชิกของทีมแอล.ปีต่อมาเธอได้รับเลือกให้แสดงในAKB48 Group Asia Festival ที่ [[กรุงเทพมหานคร]] เมื่อวันที่ 27 มกราคม 2562. ในการเลือกตั้งทั่วไปครั้งที่สอง เธอได้อันดับที่ 2 สำหรับซิงเกิลที่ 4 ของกลุ่ม "[[คิมิวะเมโลดี|Ikaw ang Melody]]"   ต่อมาในปีนั้นเธอได้รับเลือกให้ไปแสดงใน AKB48 Group Asia Festival ที่ [[เซี่ยงไฮ้]] วันที่ 24 สิงหาคม 2562.
เมื่อวันทีพฤศจิกายน 2563 ระหว่างไลฟ์ [[อินสตาแกรม]] ของเธอ เซลาประกาศว่าเธอจะจบการศึกษาจาเอ็มเอ็นแอลโฟร์ตีเอต หลังจากที่ หน้าที่และความรับผิดชอบของเธอ เธอออกจากวงอย่างเป็นทางการในเดือนกุมภาพันธ์ปีหน้า ทำให้ [[ริเวอร์|River]] ซิงเกิ้ลสุดท้ายของเธอในฐานะสมาชิกของกลุ่ม.
2564–ปัจจุบัน: อาชีพเดี่ยว.
เมื่อวันที่ 19 มิถุนายน พ.ศ. 2564 เธอเซ็นสัญญาพิเศษกับ Star Magic และตั้งแต่นั้นเป็นต้นมาเธอก็ได้เข้าร่วมรายการ Star Magic และเริ่มทำเวิร์คช็อปการแสดงกับพวกเขา เธอยังเริ่มต้นอาชีพการเป็นพิธีกรในปี พ.ศ. 2565 เมื่อมีการประกาศว่าเธอจะเป็นส่วนหนึ่งของ PIE Channel เซ็กเมนต์ PIESilog ร่วมกับ Frances Cabatuando, Tristan Ramirez, Raco Ruiz, Jae Miranda, and Eryka Lucas.
ในเดือนกุมภาพันธ์ 2565 มีการประกาศว่าเสลาจะรับบทเป็นนิกาในภาพยนตร์ดิจิทัล TVDG เรื่อง 'PILIkula:"Her Story" ด้วย Ella Cayabyab และ Sky Quizon. พวกเขาได้รับบทบาทนี้จากแคมเปญ KUMU ที่นำโดย Star Hunt. นี่เป็นภาพยนตร์ดิจิทัลเรื่องที่สองของ TVDG ต่อจาก "2020 Vision" ซึ่งเธอรับบทเป็นเอริกา เมื่อต้นปีนี้ เธอยังรับบทเป็นMarnie ในซีรีส์ iWant "Goodbye Girl" ซึ่งทำหน้าที่เป็นการเปิดตัวซีรีส์ทางเว็บของเธอ. เมื่อวันที่กรกฎาคม 2565 เสล่าได้ปรากฏตัวอย่างรวดเร็วในภาพยนตร์ ""The Entitled"". เป็นการปรากฏตัวครั้งแรกใน [[เน็ตฟลิกซ์]] และปรากฏตัวครั้งที่ 3 ในจอยักษ์ต่อจากฉากจี้ใน "Kun Maupay Man it Panahon" ปีพ.ศ. 2564 และสารคดี ภาพยนตร์เกี่ยวกับ เอ็มเอ็นแอลโฟร์ตีเอต, "ICYMI: I See Me" ล่าสุด ปี 2562". "